钦定古今图书集成/明伦汇编/闺媛典/第194卷 > 费延之妻李氏〈吴氏附〉
## 钦定古今图书集成/明伦汇编/闺媛典/第194卷 > 费延之妻李氏〈吴氏附〉

按《铅山县志》：李氏，费延之妻。延之早死，子华尚幼。姑
陈氏，性顽嚚，李以柔婉承欢，扫床肆簟，躬汤沐，执烹
饪，等于婢仆。姑左右青衣如云，亦不令代。姑稍怒，即
长跪俯伏，人称“女中大舜。”及华长，娶吴氏，华为中书，
寻没。吴抚遗孤，有“丸熊风，李所教也。”